ANUNŢ
	
In conformitate cu prevederile Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, aprobat prin H.G. nr. 1336/2022 al Codului Administrativ adoptat prin O.U.G. nr.57/2019 cu modificările ulterioare, și luând în considerare dispozițiile art. XXII alin.(2) din Legea nr.141/2025 prind unele măsuri fiscal bugetare, cu modificările și completările ulterioare,
Parchetul de pe lângă Curtea de Apel Alba Iulia organizează concurs pentru ocuparea pe perioadă nedeterminată, cu normă întreagă a postului de muncitor (personal contractual) la Parchetul de pe lângă Tribunalul Alba.
Concursul va avea loc la sediul Parchetului de pe lângă Curtea de Apel Alba Iulia, str. I. C. Bratianu, nr.2, după cum urmează:
- în data de 9 noiembrie 2026, ora 10,00 proba practică,
- în data de 13 noiembrie 2026, ora 10,00  interviul.
Concursul pentru ocuparea postului vacant de muncitor din cadrul  Parchetului de pe lângă Tribunalul Alba  constă în parcurgerea a trei etape succesive, după cum urmează :
a) selecția dosarelor de înscriere ;
b) proba practică ;
c) intrerviu.
Proba practică constă în testarea abilităților și aptitudinilor practice ale candidaților.
Interviul constă  în testarea abilităților, aptitudinilor și motivația candidaților. În cadrul interviului se vor pune întrebări din tematica de concurs.
Candidații se pot prezenta la următoarea etapă dacă au fost declarați admiși la etapa precedentă.
În cazul probei practice și interviului, candidații sunt declarați admiși dacă au obținut minim 50 de puncte. 
Dosarele de înscriere la concurs se depun în perioada 2 octombrie - 14 octombrie 2026, orele 8,00- 16,00 la sediul Parchetului de pe lângă Curtea de Apel Alba Iulia.
Dosarele vor cuprinde în mod obligatoriu următoarele documente conform art.35 alin. (1) din H.G 1336/2022, pentru înscrierea  la concurs candidații vor prezenta următoarele documente:
a) formular de înscriere la concurs adresată conducătorului autorităţii sau instituţiei publice organizatoare, conform anexei 2 la H.G nr.1336/2022, anexată prezentului anunț;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea numelui, după caz;
d) copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice;
e) copii de pe carnetul de muncă sau, după caz, de pe adeverinţele care atestă vechimea în muncă, în meserie şi/sau în specialitatea studiilor;
f) cazierul judiciar sau, după caz, extrasul de pe cazierul judiciar ;
g) adeverinţă medicală care să ateste starea de sănătate corespunzătoare  postului, eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) curriculum vitae, model comun european.
Adeverinţa care atestă starea de sănătate corespunzătoare postului conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.
Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia cerificatului de încadrare într-un grad de handicap, emis în condițiile legii. 
	Candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului.
Copiile de pe documentele solicitate se prezintă în copii legalizate sau însoţite de documentele originale, care se vor certifica pentru conformitate cu originalul de către secretarul comisiei de concurs.
Condiţii  generale de ocupare a postului de muncitor :
Conform art.15 din H.G nr.1336/2022 poate participa la concurs persoana care îndeplineşte  condiţii prevăzute de Legea nr.53/2003 – Codul muncii, republicată, cu modificările și completările ulterioare și cerințele specifice  prevăzute la art.542 alin. (1) și (2) din Ordonanța de urgență a Guvernului nr.57/2019 privind Codul Administrativ, cu modificările și completările ulterioare :
a) are cetăţenia română sau cetăţenia unui alt stat membre ale Uniunii Europene sau a statelor aparţinând Spaţiului Economic European (SEE) sau cetățenia Confederației Elvețiene ;
b)cunoaşte limba română, scris şi vorbit;
c)are capacitate de muncă în conformitate cu prevederile Legii nr.53/2003 Codul muncii, republicată cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
  f) nu a fost condamnată definitiv pentru săvârşirea unei infracţiuni contra securității naționale, contra autorităţii, contra umanității, infracţiuni de corupţie sau de serviciu, infracţiuni de fals ori contra înfăptuirii justiţiei, infracțiuni săvârșite cu intenție care ar face o persoana candidată la post incompatibilă cu exercitarea funcției contractuale pentru care candidează, cu excepţia situaţiei în care a intervenit reabilitarea;
g) persoana nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
Condiţiile specifice pentru ocuparea  postului de îngrijitor :
a) studii -scoala general, profesională sau liceu ;
b) vechimea necesară – minimum 5 ani ;
c) abilități, calități și aptitudini necesare: adaptabilitate la situații neprevăzute și disponibilitate pentru acumularea de cunoștințe noi, responsabilitate, loialitate față de interesele instituției, capacitatea de a rezolva probleme, obiectivitate, disciplină, punctualitate, spirit gospodăresc, cinste și corectitudine;
	- cunoștințe-să cunoască și să poată identifica, masinile, uneltele din dotare și echipamentele de lucru- scule, dispozitive;
	- deprinderi- să dețină deprinderile practice specifice activității  proprii și abilități fizice necesare îndeplinirii atribuțiilor din fișa postului (disponibilitate la efort);
	- alte cerințe – identificarea sarcinilor și planificarea activităților zilnice și a timpului de muncă cu respectarea măsurilor de securitate și sănătate în muncă;
	-confidențialitatea – obligația de a respecta secretul de serviciu.
d) apt din punct de vedere medical pentru exercitarea profesiei.
Principalele atribuţii  se regăsesc în din fişa postului pe care o publicăm:
Relaţii suplimentare se pot obţine la :
-sediul Parchetului de pe lângă Curtea de Apel Alba Iulia, str.I C Bratianu , nr.2, persoana de contact: Chiorean Daniela, telefon 0258/810964, adresa de contact:            chiorean_daniela@mpublic.ro.

Tematica
1.Probleme specifice activității de întreținere la sediul unității de parchet ;
2.Norme de protectia muncii specifice activității de întreținere și curățenie ;
3.Regulamentul de ordine interioară al parchetelor ;
4.Obligațiile privind apărarea impotriva incendiilor.
Bibliografia 
1.Legea nr.319/2006 -Legea securității și sănătății în muncă, cu modificările și completările ulterioare- Capitolul IV Obligațiile lucrătorilor.
2.Legea  nr. 307/2006 *** Republicată privind apărarea împotriva incendiilor, cu modificările și completările ulterioare 
 -Cap.II Obligațiile privind apărarea împotriva incendiilor;
- Secțiunea a-6-a-Obligațiile administratorului, conducătorului instituției, utilizatorului și salariatzului;
3.Hotărârea Secției pentru procurori a Consiliului Superior al Magistraturii nr.1106/2023 pentru aprobarea Regulamentului de ordine interioară al parchetelor :
Capitolul II – Secțiunea 1- Structura și conducerea parchetelor de pe lângă tribunale: art.121 și art.122.
4.H.G nr.1425/2006 pentru aprobarea Normelor Metodologice de aplicare a prevederilor Legii securității și sănătății în muncă nr.319/2006 cu modificările și completările ulterioare :
Cap.5 Instruirea lucrătorilor în domeniul securității și sănătății în muncă :
-Secțiunea 1-Dispoziții generale (art.74-81) ;
-Secțiunea 4 Instruirea periodică (art.95-10)
 
CALENDARUL CONCURSULUI:
· Publicare pe data de 1 octombrie 2026 pe site-ul Parchetului de pe lângă Curtea de Apel Alba Iulia, 2 octombrie 2026  pe portalul posturi.gov.ro;
· 2 octombrie 2026 –15 octombrie 2026 depunerea dosarelor de concurs la sediul Parchetului de pe lângă Curtea de Apel Alba Iulia ;
· 19  octombrie 2026 selectia dosarelor de concurs ;
· 20  octombrie 2026 afișare rezultate selecție dosare ;
· 20 octombrie 2026 termen depunere contestații selecție dosare ;
· 21 octombrie 2026 soluționare contestații  și afișare rezultate contestații la selecție dosare ;
· [bookmark: _GoBack]9 noiembrie 2026 desfăşurare probă practică și afișare rezultate la proba practică;
· 10 noiembrie 2026 depunere contestații la proba practică ;
· 11 noiembrie 2026 rezolvare contestații la proba practică ;
· 13 noiembrie 2026 desfăşurarea interviului, la interviu pot participa doar cei care au fost declarați admiși la proba practică, afișare rezultat interviu ;
· 16 noiembrie 2026  depunere contestații interviu ;

· 17 noiembrie 2026 soluţionare contestaţii interviu şi afişare rezultate finale.

